Nariadenie Komisie (ES) č. 221/2002
zo 6. februára 2002,
ktorým sa mení a dopĺňa nariadenie (ES) č. 466/2001, ktorým sa stanovujú maximálne hodnoty obsahu niektorých cudzorodých látok v potravinách
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 315/93 z 8. februára 1993, ktorým sa stanovujú postupy spoločenstva pre určovanie obsahu cudzorodých látok v potravinách [1], a najmä na jeho článok 2 ods. 3,
keďže:
(1) Nariadenie (EHS) č. 315/93 stanovuje, že na ochranu verejného zdravia sa musia stanoviť maximálne hodnoty pre cudzorodé látky v potravinách.
(2) Nariadenie Komisie (ES) č. 466/2001 [2], zmenené a doplnené nariadením Rady č. 2375/2001 [3], stanovuje maximálne hodnoty pre určité cudzorodé látky v potravinách, ktoré sa majú používať od 5. apríla 2002; najmä príloha I k týmto dokumentom stanovuje hodnoty pre olovo, kadmium a ortuť v určitých výrobkoch z rýb.
(3) Na ochranu verejného zdravia je nevyhnutné udržať hodnotu cudzorodých látok na toxikologicky prijateľnej úrovni; najvyššie hodnoty pre olovo, kadmium a ortuť musia byť bezpečné a také nízke, aby ich dostatočne dosiahnuteľné (ALARA) na základe správnej výrobnej a rybárskej praxe. Na základe nových analytických údajov je nevyhnutné revidovať príslušné ustanovenia prílohy I k nariadeniu (ES) č. 466/2001 pre tieto cudzorodé látky v určitých výrobkoch z rýb. Revidované ustanovenia udržiavajú vysokú úroveň ochrany zdravia spotrebiteľov.
(4) Opatrenia stanovené v tomto nariadení sú v súlade so stanoviskom Stáleho výboru pre potraviny,
PRIJALA TOTO NARIADENIE:
Článok 1
Príloha I k nariadeniu (ES) č. 466/2001 je zmenená a doplnená v súlade s prílohou k tomuto nariadeniu.
Článok 2
Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev.
Uplatňuje sa od 5. apríla 2002
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 6. februára 2002